
ПРИМЕРНА МЕТОДИКА

ЗА ОЦЕНКА НА ОФЕРТИТЕ

В провежданите процедури за определяне на изпълнител по чл.51 от ЗУСЕСИФ и ПМС № 160/01.07.2016 г. за изпълнител се определя участникът, предложил икономически най-изгодната оферта, която може да включва :
1. Най-ниска цена”, където класирането на допуснатите до участие оферти се извършва само и единствено на база предложена цена (ед.цена и/или обща стойност);

2. “Ниво на разходите“

3. Оптимално съотношение качество-цена

При определяне на изпълнител чрез критерии „Ниво на разходите“ и „Оптимално съотношение качество-цена“ класирането на допуснатите до участие оферти се извършва на база получената от всяка оферта „Комплексна оценка” - (КО), като сума от индивидуалните оценки по предварително определените показатели. Когато са избрани тези критерии за оценка, методиката за оценка на подадените оферти е задължителен елемент от документацията на възложителя. 

Всеки възложител има право да избира вида, броя и относителната тежест на показателите, които ще формират най-изгодната за него оферта, при спазване на изискванията и забраните, следващи от чл. 3, ал. 4 – 10, ал. 16 и ал. 18 и чл. 4 от ПМС № 160/01.07.2016 г.

При определяне на индивидуалните показатели в тези критерии, възложителят следва да се съобрази с предмета, с характера, с обема и спецификата на конкретната поръчка. За всеки предварително определен показател, възложителят определя максимално възможния брой точки и относителната му тежест, а когато това е обективно невъзможно, ги подрежда по важност в низходящ ред. 
Максимално възможният брой точки за всеки показател следва да бъде определен еднакъв за всички, а относителните тегла могат да бъдат с различни стойности, с оглед преценката на възложителя за тяхната значимост. 

В „Методиката за оценка на офертите” от документацията за участие са конкретизирани и точно определени отделните показатели и съответните им относителни тегла в комплексната оценка, както следва:

	Показател - П

(наименование)
	Относително тегло
	Максимално възможен брой точки
	Символно обозначение

( точките по показателя)

	1
	2
	3
	4

	1.Предложена цена – П 1
	30 % (0,30)
	10
	Т ц

	2.Срок за изпълнение – П 2
	40 % (0,40)
	10
	Т с.и.

	3. Време за отстраняване на проблем – П 3
	30 % (0,30) 
	10
	Т в.о.п.


В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател. 
Указания за определяне на оценката по всеки показател :

Показател 1 – „Предложена цена”, с максимален брой точки – 10 и относително тегло в комплексната оценка – 0,30. 

Максималният брой точки получава офертата с предложена най-ниска цена – 10 точки. Точките на останалите участници се определят в съотношение към най-ниската предложена цена по следната формула:

                                             С min
            Т ц  = 10   х    -----------------, където:

                                             C n 
· „10” е максималните точки по показателя ;
· „Cmin” е най-ниската предложена цена ;
· „Cn ”е цената на n-я участник.
Точките по първия показател на n-я участник се получават по следната формула:

П 1 =  Т ц   х   0,30, където:

· „0,30” е относителното тегло на показателя.

Показател 2 – “Срок за изпълнение”, с максимален брой точки – 10 и относително тегло - 0,40.

Максималният брой точки получава офертата с предложена най-кратък срок за изпълнение – 10 точки. Точките на останалите участници се определя в съотношение към най-кратък срок за изпълнение по следната формула:

                                             С min

            Т с.и.  = 10   х    -----------------, където:

                                               С n 

· 10 са максимално възможните точки по показателя;

· С min е най-кратък срок за изпълнение;

· С n срокът, предложен от n- я участник

Забележка: Участниците следва да предложат в своята оферта срок за изпълнение в календарни дни, който трябва да е цяло число. Участниците следва да не представят срок за доставка по-малък от 30 календарни дни и по-голям от 180 календарни дни.

При представянето на срок за изпълнение над оказания диапазон, участника ще бъде предложен за отстраняване и няма да бъде разглеждан. С цел реалистичност при представяне на срок за изпълнение под оказания диапазон, срокът за изпълнение ще бъде приравнен към 30 календарни дни.

Точките по втория показател на n- я участник се получават по следната формула:

П 2 =  Т с.и.   х   0,40 , където :

· „0,40” е относителното тегло на показателя.

Показател 3 – Време за отстраняване на проблем, с максимален брой точки – 10 и относително тегло  - 0,30.
Максимален брой точки получава офертата с предложен най-кратък срок за отстраняване на проблем – 10 точки. Точките на останалите участници се определя в съотношение към най-краткото време за отстраняване на проблем по следната формула:

                                              С min

            Т в.о.с.  = 10   х    -----------------, където:

                                                С n 

· 10 са максимално възможните точки по показателя;

· С min е най-кратко време за остраняване на проблем;

· С n времето, предложено от n- я участник

 Забележка: Следва да се представи срок за отстраняване на констатиран проблем след писмено уведомление от страна на Бенефициента – кандидатът следва да е в състояние да предостави минимум 12ч. време за отстраняване на проблем и максимум 120ч. време за отстраняване на проблем.
При представянето на срок за отстраняване на констатиран проблем над оказания диапазон, участника ще бъде предложен за отстраняване и няма да бъде разглеждан. С цел реалистичност при представяне на срок за отстраняване на констатиран проблем под оказания диапазон, срокът за отстраняване на констатиран проблем ще бъде приравнен към 12ч.
Точките по третия показател на n - я участник се получават по следната формула:

П 3=  Т в.о.с. х 0,30, където:

· „0,30” е относителното тегло на показателя.

Комплексната оценка /КО/ на всеки участник се получава като сума от оценките на офертата по трите показателя, изчислени по формулата: 

КО = П 1 + П 2 + П 3
Офертата получила най-висока комплексна оценка, се класира на първо място.

Този документ е създаден с финансовата подкрепа на Програма за развитие на селските райони за периода 2014-2020 г., съфинансирана от Европейския съюз чрез Европейския земеделски фонд за развитие на селските райони. Цялата отговорност за съдържанието на документа се носи от „Тератонс“ ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.

